
OPĆINA KAMANJE

OPĆINSKO VIJEĆE

KLASA: 023-01/17-01/03

UR.BROJ: 2133/22-01-19-16
U Kamanju,  28.10.2019. godine

PREDMET: ZAPISNIK SA 16. SJEDNICE OPĆINSKOG VIJEĆA OPĆINE KAMANJE
Sjednici su nazočili: Lukunić Ivan,  Michaela Benko Zmaić, Ružica Brgan, Ivančić Dragutin, Maršić Željko, 
                                 Sintija Maršić
Nenazočni: Danijel Hrestak (ispričao se), Silvija Janjac, Tomislav Busija
Od predstavnika izvršne vlasti: 

· načelnik Općine Kamanje Damir Mateljan

· zamjenik načelnika Općine Kamanje Josip Ribarić

Zapisničar: Anita Matešić Štajcer 
Utvrđuje se da je prisutno 6, od ukupno 9 vijećnika, te je utvrđen kvorum za donošenje odluka. 

Sjednicu otvara predsjednik Općinskog vijeća gospodin Ivan Lukunić. U uvodnom dijelu pozdravio je prisutne. 

Predlaže slijedeći:
DNEVNI RED
1.  Aktualni sat

2.
Realizacija točaka i prihvaćanje zapisnika sa 15. sjednice Općinskog vijeća

3.
II. Izmjene i dopune Proračuna Općine Kamanje za 2019. godinu i Projekcija za 2020. i 2021. godinu i prihvaćanje Izmjena i dopuna Programa:

a) II. Izmjene i dopune Programa izgradnje građevina i uređaja komunalne infrastrukture u 2019. godini

b) I. Izmjene i dopune Programa održavanja komunalne infrastrukture za 2019. godinu

c) I. Izmjene i dopune Programa javnih potreba u sportu Općine Kamanje za 2019. godinu

d) I. Izmjene i dopune Programa javnih potreba u vatrogastvu za 2019. godinu

e) I. Izmjene i dopune Socijalnog programa Općine Kamanje za 2019. god.

4.   Odluka o kratkoročnom zaduženju Općine Kamanje u 2019. godini

5.
Odluka o vrijednosti boda za obračun komunalne naknade

6.
Odluka o grobljima na području Općine Kamanje

7.
Odluka o visini grobnih naknada na području Općine Kamanje

8.
Odluka o donošenju Plana djelovanja u području prirodnih nepogoda za Općinu Kamanje za 2020. godinu
Predsjednik Općinskog vijeća predlaže proširenje Dnevnog reda slijedećom točkom:

9. Javni poziv za isticanje kandidatura za izbor članova i zamjenika članova Savjeta mladih Općine Kamanje
Prošireni Dnevni red dan je na glasovanje i usvojen jednoglasno.
Ad1) Aktualni sat

Gđa. Sintija Maršić pita kakva je situacija sa cestama koje su bile u planu za 2019. godinu, cesta Brlog i na isto pitanje nadovezao se i gosp. Ivančić Dragutin za cestu Reštovo.
Načelnik je kazao kako je dio cesta napravljen kroz Mjeru 7.2.2. Europski program za nerazvrstane ceste. Kroz tu mjeru odrađen je jedan dio, a ostalo nam još za odratiti cestu uz spilju Vrlovku od kuće Župčić Josipa do kuće Šesto Damir. Taj projekat biti će financiran jednim dijelom od Ministarstva regionalnog razvoja i fondova EU. Od dionica koje su predviđene na Malom Vrhu, Reštovu i Brlogu nije se odustalo. Na Brlogu – 1 dionica, na Reštovu – 3 dionice i na Malom Vrhu – 1 dionica. Taj dio cesta realizirat će se u 2020. godina, i zbog nedovoljnog priljeva sredstava u Proračun u 2019. godini (razlog je taj što sredstava koja trebamo dobiti od EU za Vinsku cestu i dogradnju vrtića, dobit ćemo tek kada mi sve unaprijed platimo iz svog proračuna i tek kada budu okončane situacije predane možemo očekivati povrat sredstava). Ceste će biti realizirane u 2020. godini. Plan za 2020. godinu također je asfaltiranje cesta u Orljakovu, od kuće Perićak Janka, Orljakovo 28 a do izlaza na cestu D228. Gđa. Sintija Maršić samo se nadovezala da je na prošlom vijeću predloženo i asfaltiranje kod kuće Ribarić Gorana na Brlogu, odnosno popravak ceste.
Gosp. Ribarić Josip predlaže da se asfaltira i uredi put na kčbr. 2616 Brlog Ozaljski. Načelnik je kazao kako se taj put koristio u naravi, a nedavno je Općina Kamanje provela postupak upisa vlasništva i reguliranje katastarskih podataka. Što se tiče navoza na nerazvrstane ceste, ceste su u planu za uređenje preko zahtjeva mjesnih odbora.

Gosp. Lukunić postavio je pitanje vezano uz DVD Brlog koji je davno prije postojanja Općine sagradilo sebi spremište za potrebe DVD-a. Međutim, to spremište koje je napravljeno, zemljište je u vlasništvu Mateljan Ane iz Kamanja, Kamanje 98, te je isto to zemljište dato na korištenje DVD-u uz uvjet da se održava i uređuje. Gosp. Dorin uputio je pitanje gosp. Lukuniću tko uređuje tu parcelu, dijelom je uređena, a dijelom je zarasla i taj dio bi se trebao urediti. Načelnik je kazao kako treba uputiti dopis Mjesnom odboru Brlog za uređenje parcele kčbr. 1734 Brlog Ozaljski ili da tu istu parcelu očisti vlasnik. Mjesni odbor je očistio tu istu parcelu, ali jedan dio im nije bio dozvoljen čistiti jer je gđa. Dorin kazala kako je to njezin dio i njezino vlasništvo. Načelnik je kazao kako treba sa DVD-om Brlog napraviti Ugovor gdje će se odrediti da se ta parcela daruje DVD-u Brlog. Gđa. Dorin ne može nešto osporavati što nije njezino. Mještani koji su čistili tu parcelu trebali su reagirati i isti taj trenutak pozvati policiju ili osobu nadležnu za takve slučajeve.
Gosp. Lukunić postavlja pitanje vezano uz prometni znak koji je postavljen na raskrižju između Prahović Josipa i Busije Branka, Kamanje, glavna cesta bi trebala bit od D228 prema Šelebajkama, po svim pravilima jer je i duža i onda bi trebale cesta kčbr. 2512/3 i 2512/1 Brlog Ozaljski biti sporedne. Načelnik je kazao kako je ta cesta koja je sada napravljena kao glavna, kčbr. 2512/3 Brlog Ozaljski, ima građevinsku dozvolu, ali napravit ćemo prometni elaborat i sukladno tome definirati gdje se, po pravilima struke,se moraju postaviti prometni znakovi. Gosp. Lukunić kazao je kako možda postoji mogućnost da je tvrtka Arkada te znakove postavila na svoju odgovornost! Gđa. Matešić Štajcer Anita kazala je kako postoji projekat rekonstrukcije te ceste i u projektu koji je napravljen 2015. godine propisana je i napravljena postava prometnih znakova. Projekat za rekonstrukciju te ceste ima građevinsku dozvolu. Općina Kamanje neće izmještati te znakove jer je to sve propisano sukladno projektu i sredstava koja će biti dodijeljena Općini Kamanje su Europska sredstva i sve te ceste će kontrolirati Europska komisija. Gosp. Ivančić Dragutin postavio je pitanje o prijevozu tereta nad 5 tona na cesti prema Preseki, pitanje domaćinstva Marković i dopreme materijala? Pitanje je zašto domaćinstva kojima treba dopremiti neki materijal trebaju tražiti potvrdu o dovozu materijala od Općine? Načelnik je kazao kako je to samo radi toga kako se sama cesta prema selu Preseka ne bi uništavala nekontroliranim prijevozom tereta i da po njoj ne vozi svatko kako bi htio. Gosp. Markoviću nitko nije zabranio nikakvu dopremu materijala i izdana mu je potvrda i svakome tko zatraži da mu se treba dopremiti bilo kakav materijal, a da ima na cesti ograničenje 5 tona, izdaje mu se potvrda i svakome se ustupa mogućnost dopreme materijala. Načelnik je kazao kako Zakon vrijedi za sve i sukladno tome jedino tako možemo osigurati ceste i očuvati ih. Svima je u interesu da sve ceste čuvamo i predlaže se jedino da se na te ceste gdje je postavljen znak 5 tona stavi dodatni znak „Dozvoljeno za dostavu“. Gosp. Maršić Željko osvrnuo se na javni poziv koji je objavljen na stranicama Općine za kreiranje proračuna za 2020. godinu, da li da se to odradi sukladno prijedlozima udruga, mještana ili da se organizira Zbor građana koji bi i puno više toga zahvatio. Načelnik je kazao kako se svake godine organizira Javna rasprava na predstavljanje proračuna Općine. Svakog se obavijesti i preko stranica Općine, preko oglasnih ploča. Svi mještani, udruge, mjesni odbori, su pozvani i sukladno tome se svatko može informirati koliki su prihodi Općine i na što se novci troše. Svaki prijedlog koji se dostavi u Općinu Kamanje za uređenje ceste rješavaju se preko mjesnih odbora. Gđa.Matešić Štajcer predlaže, kako Općina Kamanje treba u 11. mjesecu organizirati tribinu o odvajanju otpada u kojem je Općina Kamanje partner zajedno sa Gradom Ozljem, Općinom Žakanje i Općinom Ribnik i samim time bi se mještani informirali i osvijestili o selektivnom razvrstavanju otpada. Gđa. Brgan se nadovezala na tu temu, te je napomenula kako je naselje  Brlog dobilo kante za miješani otpad i od strane Azelija Eko rečeno im je da kante više ne moraju voziti do glavne ceste jer  se od sada bude sve prikupljalo na kućnom pragu, međutim u ovih mjesec dana od kada je novi princip odvoza otpada, jednom se pokupilo na kućnom pragu i sada drugi puta nije ni došao do kućnog praga, smeće se nije odvezlo. Također će nastati problem sa smećem na grobljima u Kamanju i Reštovu, kontejneri su svako malo prenatrpani i u njima ima svega od lampiona do trave, zemlje, ostalog otpada, a još veći problem će biti  kada se maknu eko otoci, a  ti kontejneri će najvjerojatnije biti uvijek pretrpani raznim dovezenim otpadom, a moguće je da se budu stvarala ponovno divlja odlagališta. 
Gosp. Ivančić kazao je kako je naše ljude teško osvijestiti i da npr. Općina daje poticaje za ovce i goveda, a crne vreće se bacaju na dionici Reštovo – Kamenolom pune lešina od ovaca. Načelnik je kazao kako sve to treba prijaviti inspekciji i komunalnom redaru.

Završen aktualni sat. 
Ad2) Realizacija točaka i prihvaćanje zapisnika sa 15. sjednice Općinskog vijeća

Realizacije točaka i prihvaćanje zapisnika sa 15. sjednice Općinskog vijeća. Nema dopuna ili primjedbi na zapisnik sa 15. sjednice Općinskog vijeća te se prelazi na treću točku dnevnog reda. 

Ad3) II. Izmjene i dopune Proračuna Općine Kamanje za 2019. godinu i Projekcija za 2020. i 2021. godinu i prihvaćanje Izmjena i dopuna Programa
Daje se na raspravu ova točka dnevnog reda.

Načelnik je kazao kako se Najznačajnije izmjene- RASHODI odnose na:

AKTIVNOST: JAVNI RADOVI – povećanje troškova plaće za javne radove sa 96.000,00 na 144.500,00 kn iz razloga : povećana plača u odnosu na 2018. godinu (minimalna plaća)

AKTIVNOST: KRATKOROČNO I DUGOROČNO ZADUŽENJE – smanjenje troškova sa 165.000,00 kn na 119.000,00 kn zbog tečaja, broja otplata glavnice, smanjivanja kamata radi niže glavnice

AKTIVNOST: RAZVOJ INFRASTRUKTURE ŠIROKOPOJ.INTERNETA – povećanje za 112.500,00 kn – dobiven vaučer za izgradnju WIFI4EU

AKTIVNOST: REKONSTRUKCIJA KOLNIKA I JAVNE RASVJETE NA D228 – smanjeni troškovi za 100.000,00 kn za usluge

AKTIVNOST: VINSKA CESTA – povećani troškovi za 100.000,00 kn – izrada izmjena građevinske dozvole

AKTIVNOST: UREĐENJE PRILAZNIH PROMETNICA I TRGOVA – povećanje za 603.900,00 kn radi uređenja okoliša oko vrtića

AKTIVNOST: NERAZVRSTANA PROMETNICA UZ TUR.DESTINACIJU ARHEO PARK VRLOVKA – smanjeni troškovi radi korekcije troškova 

AKTIVNOST: OPREMANJE I OBNOVA POMOĆNIH I POSLOVNIH ZGRADA – troškovi smanjeni za 80.000,00 radi odabira jeftinijeg izvođača za izradu projektne dokumentacije za novu zgradu

AKTIVNOST: INTERREG V-A, ISKUSTVO TAJNE VODE – troškovi smanjeni za 588.000,00 kn radi obaveza povrata kredita u 2020. godini (ne u 2019. kako je bilo planirano)

AKTIVNOST: ARHEO PARK VRLOVKA – troškovi smanjeni za 815.000,00 kn iz razloga poništenja natječaja Ministarstva turizma na koji smo imali namjeru natjecati se

AKTIVNOST: REKONSTRUKCIJA JAVNE ZGRADE ZA UREĐENJE DJEČJEG VRTIĆA – povećanje troškova za 300.000,00 kn s obzirom da je po javnoj nabavi sklopljen ugovor po cijeni većoj od procjene

AKTIVNOST: ODRŽAVANJE ASFALTNIH POVRŠINA I MAKADAM.PUTEVA – povećanje za 100.000,00 kn radi asfaltiranja dionice kod željezničke stanice i pristupnog puta do vrtića

AKTIVNOST: ZBRINJAVANJE KOM.OTPADA – povećanje stavke iz razloga jer Azelija Eko nametnula financiranje kanti za komunalni otpad

AKTIVNOST: UREĐENE KOMPOSTANE – smanjenje jer nećemo napraviti s obzirom da mnije bilo raspisanog adekvatnog natječaja

PRIHODI – usklađeni su s rashodima i priljevima tijekom godine - Izmjene – povećanje kreditno zaduženje za premošćivanje  jaza nastalog zbog različite dinamike priljeva sredstava i dospijeća obaveza

Gosp. Ribarić Josipa zanima samo datum završetka prenamjene zgrade DVD i gradnja dječjeg vrtića? Načelnik je kazao kako je 07.11.2019. predviđen datum završetka gradnje vrtića, dok rok za opremanje vrtića je 07.12.2019. godine.
Gđa. Matešić Štajcer kazala je kako je Proračun i dalje ostao u globalu ostao isti, ali smanjeno je na stavkama gdje smo se planirali prijavit na natječaji, npr. kupola kod špilje, odnosno za svaki natječaj gdje bi se htio prijaviti to treba biti unaprijed planirano u proračunu.

Prelazi se na glasanje o donošenju II. Izmjena i dopuna Proračuna Općine Kamanje za 2019. godinu i Projekcija za 2020. i 2021. godinu. 
Utvrđuje se da su II. Izmjene i dopune Proračuna Općine Kamanje za 2019. godinu i Projekcija za 2020. i 2021. godinu usvojene jednoglasno.
Odluka o II.Izmjenama i dopunama Proračuna za 2019.g. sa prilozima nalazi se u privitku ovog Zapisnika.

a) II. Izmjene i dopune Programa izgradnje građevina i uređaja komunalne infrastrukture u 2019. godini
Daje se na raspravu ova točka dnevnog reda. Načelnik je kazao kako izmjene koje se odnose u programu gradnje već su spomenute u samim izmjenama proračuna. Rasprave nije bilo. Prelazi se na glasovanje. Utvrđuje se da je ova točka dnevnog reda usvojena jednoglasno. 
Utvrđuje se da su donesene sljedeće II. IZMJENE I DOPUNE PROGRAMA

izgradnje građevina i uređaja komunalne infrastrukture u 2019. godini

Članak 1.

U Programu izgradnje građevina i uređaja komunalne infrastrukture u 2019. godini (“Glasnik Općine Kamanje” br. 07/18 i 03/19) mjenja se:

· članak 3. koji sada glasi:

GRADNJA, UREĐENJE I OPREMANJE OBJEKATA KOMUNALNE INFRASTRUKTURE

Program gradnje objekata i komunalne infrastrukture za 2019. godinu obuhvaća :  
	AKTIVNOSTI
	OPIS STAVKE
	PLANIRANO
	IZVOR FINANCIRANJA

	
	
	
	NAZIV
	PLANIRANO

	K100201-Izgradnja i obnova mreže javne rasvjete
	Objekti i uređaji za rasvjetljavanje javnih površina te javnih i nerazvrstanih cesta, kao i stvaranje preduvjeta za njihovo funkcioniranje

kčbr. 2510 Brlog Ozaljski

kčbr. 24/1a Brlog Ozaljski

kčbr. 2508/1 Brlog Ozaljski
	305.000,00
	OPĆI PRIHODI I PRIMICI
	5.000,00

	
	
	
	POMOĆI
	300.000,00

	K100302-Rekonstrukcija cesta i izgradnja ostalih objekata – Vinska cesta – odvojci I-V
	Radovi na projektu „Rekonstrukcija nerazvrstane prometnice Vinska cesta – odvojci od I-V na području Općine Kamanje“, ukupne duljine 3.022,80 metara kroz Mjeru 07 „Temeljne usluge i obnova sela u ruralnim područjima“ iz Programa ruralnog razvoja RH za razdoblje 2014. – 2020., Podmjera 7.2. „Ulaganja u izradu, poboljšanje ili proširenje svih vrsta male infrastrukture, uključujući ulaganja u obnovljive izvore energije i uštedu energije“, Operacija 7.2.2. „Ulaganja u građenje nerazvrstanih cesta“.
	1.740.000,00
	OPĆI PRIHODI I PRIMICI
	20.000,00

	
	
	
	POMOĆI
	1.720.000,00

	K100303-

Uređenje prilaznih prometnica i trgova
	Uređenje prometnici i trga u Kamanju daljnji je korak ostvarenju lokalne i regionalne politike održivog ruralnog razvoja te osnovni preduvjet temeljima razvoja u smislu dostupnosti lokalne infrastrukture i razvoju lokalne zajednice. Ovim projektom podići će se razina komunalne opremljenosti, povezanost s osnovnom školom, crkvom i općinskim središtem te bi na taj način trg postao centar okupljanja i druženja  što dovodi do povećanja životnog standarda stanovnika koje će rezultirati poboljšanju demografske slike na području Općine Kamanje.
	1.443.900,00
	OPĆI PRIHODI I PRIMICI


	420.000,00



	
	
	
	POMOĆI
	1.023.900,00

	A100401 –

Opremanje i obnova poslovnih i pomoćnih zgrada
	Radovi na opremanju i obnovi poslovne zgrade na kčbr. 1254/3 Brlog Ozaljski te radovi na pomoćnim zgradama na kčbr. 1254/3 Brlog Ozaljski i kčbr. 1028/1 Brlog Ozaljski 
	80.000,00
	OPĆI PRIHODI I PRIMICI
	20.000,00

	
	
	
	POMOĆI
	60.000,00

	
	Izrada projektne dokumentacije javna čitaonica i knjižnica
	
	
	

	K100601-Rekonstrukcija javne zgrade za uređenje dječjih vrtića
	Radovi na rekonstrukciji i dogradnji vatrogasnog doma u Kamanju – prenamjena djela zgrade u dječji vrtić na kčbr. 1238/2 Brlog Ozaljski 


	3.201.000,00
	POMOĆI
	3.201.000,00

	A100202-Razvoj infrastrukture širokopojasnog interneta
	Provedba projekta u suradnji s Karlovačkom županijom na unapređenju infrastrukture širokopojasnog interneta
	112.500,00
	POMOĆI
	112.500,00

	K100301-

Rekonstrukcija kolnika i javne rasvjete na DC228
	Izrada projektne dokumentacije za rekonstrukciju kolnika Kamanje – Orljakovo, prometnica DC228, duljine 4,7 km
	140.000,00
	POMOĆI
	140.000,00

	K100304 – Šumska infrastruktura
	Priprema dokumentacije za natječaj za projekat šumske prometnice
	225.000,00
	POMOĆI
	225.000,00

	A100201 – Prostorno planska dokumentacija
	Izrada II Izmjena i dopuna PPUO Kamanje sa smanjenim sadržajem
	78.000,00
	POMOĆI
	78.000,00

	K100305 Nerazvrstana prometnica uz turističku destinaciju Arheo park Vrlovka
	Radovi na uređenju prometnice 
	680.000,00
	OPĆI PRIHODI I PRIMICI


POMOĆI
	30.000,00

650.000,00

	UKUPNO:
	8.005.400,00
	
	


· članak 4. koji sada glasi:
Građenje komunalne infrastrukture iz članka 3. ovog programa financirati će se iz:

· prihod od prodaje materijalne imovine




    
     
 0,00 kn

· pomoći iz državnog proračuna temeljem prijenosa sredstava (APPRRR)

4.999.000,00 kn    

· tekuće pomoći iz državnog proračuna





1.390.000,00 kn

· kapitalne pomoći iz državnog proračuna 



          
   270.000,00 kn

· pomoći EU








   112.500,00 kn

· kapitalne pomoći iz županijskog proračuna




   135.000,00 kn

· drugih prihoda i primitaka Proračuna Općine Kamanje


   
1.098.900,00 kn

          UKUPNO:          8.005.400,00 kn
Članak 2.
Ove Izmjene i dopune Program stupaju na snagu osam dana nakon objave u “Glasniku općine Kamanje”.

b) I. Izmjene i dopune Programa održavanja komunalne infrastrukture za 2019. godinu

Daje se na raspravu ova točka dnevnog reda. Načelnik je kazao kako izmjene koje se odnose u programu održavanja komunalne infrastrukture već su spomenute u samim izmjenama proračuna. Rasprave nije bilo. Prelazi se na glasovanje. Utvrđuje se da je ova točka dnevnog reda usvojena jednoglasno.
Utvrđuje se da su donesene sljedeće I. Izmjene i dopune Programa održavanja komunalne infrastrukture za 2019. godinu

Članak 1.

U Programu održavanja komunalne infrastrukture za 2019. godinu („Glasnik Općine Kamanje“) 

· mijenja se članak 2. točka 2. koja sada glasi:
2. ODRŽAVANJE NERAZVRSTANIH CESTA

	Redni broj
	Opis poslova
	Izvor financiranja
	Procjena troškova (kuna)

	1.
	Kameni materijal za nasipavanje nerazvrstanih cesta i drugih prometnih površina 
	OSTALI PRIHODI ZA POSEBNE NAMJENE
	50.000,00

	2.
	Održavanje asfaltiranih cesta

- krpanje i sanacija udarnih rupa

- sanacija linijskih uzdužnih i poprečnih pukotina 

  na cesti

-strojno frezanje dotrajalih asfaltiranih površina

- popravak rubnjaka uključivo i rušenje

  betonskog temelja rubnjaka

- izrada nosivog sloja asfalta za potrebe održavanja 

  cesta

- izrada završnog sloja asfalta….

Održavanje makadamskih cesta

-rad stroja i prijevoz kamenog materijala
	OSTALI PRIHODI ZA POSEBNE NAMJENE
	200.000,00




Nerazvrstane ceste su prometnice definirane Odlukom o nerazvrstanim cestama na području Općine Kamanje („Glasnik Općine Kamanje“ br. 04/11)

Održavanje nerazvrstanih cesta obuhvaća radove redovitog i izvanrednog održavanja nerazvrstanih cesta.

Rashodi za održavanje asfaltnih površina i makadamskih puteva planirani su u Proračunu Općine Kamanje, Program 1013: Održavanje komunalne infrastrukture, Tekući projekt T1013 03:  Održavanje asfaltnih površina i makadamskih puteva, Izvor financiranja: Ostali prihodi za posebne namjene, konto 322: Rashodi za materijal i energiju u iznosu od 50.000,00 kuna i Izvor financiranja: Ostali prihodi za posebne namjene, konto 323: Rashodi za usluge u iznosu od 200.000,00 kuna.
Poslove održavanja asfaltnih površina obavljat će tvrtka „Arkada“ d.o.o. temeljem ugovora o obavljanju komunalnih poslova popravka i asfaltiranja nerazvrstanih cesta, iscrtavanja pješačkih prijelaza i parkirališta na području Općine Kamanje sklopljenog  ograničenim prikupljanjem ponuda, KLASA: 363-01/18-01/12, UR.BROJ: 2133/22-01-18-09 od dana 10.09.2018. godine.

Odražavanje makadamskih cesta, što uključuje uslugu nabave i prijevoza kamenog materijala, obavljat će tvrtka ML GRADNJA d.o.o., zastupana po direktoru Marijanu Leščancu iz Karlovca, A. Starčevića 20 temeljem četverogodišnjeg Ugovora o nabavci i prijevozu kamenog materijala za potrebe održavanja nerazvrstanih cesta na području Općine Kamanje, KLASA: 363-01/16-01/05, UR.BROJ: 2133/22-01-16-11 od dana 16. kolovoza 2016. godine.
Održavanje makadamskih cesta što uključuje rad stroja, kopanje kanala, razgrtanje zemlje obavljati će obrt „TERRA“ vl. Damir Klemenić iz Kamanja, Kamanje 106 a temeljem četverogodišnjeg Ugovora o vršenju usluga rada građevinskim strojevima, iskop kanala i razgrtanje zemlje na području općine Kamanje, KLASA: 363-01/16-01/02, UR.BROJ: 2133/22-01-16-09 od dana 16. kolovoza 2016. godine.

· Mijenja se članak 2. točka 3. koja sada glasi:

3. ODRŽAVANJE JAVNIH POVRŠINA I ČISTOĆE JAVNIH POVRŠINA

Javne površine podrazumijevaju javne zelene površine i javne prometne površine.

1. Javne zelene površine obuhvaćene programom održavanja na području Općine Kamanje su:

a) Zeleni otoci na trgu pored Župne crkve Imena Marijina u Kamanju

b) Zeleni otoci uz autobusna stajališta u Kamanju i Orljakovu

c) Zeleni otoci uz raspela u Mjesnim odborima

d) Zelene površine uz špilju Vrlovku

e) Zeleni pojas uz potok kraj igrališta NK „Vrlovka“

f) Općinsko građevinsko zemljište u središtu Kamanja

Radovi: košnja trave, sađenje cvijeća i trajnica, sađenja drveća, uklanjanje drveća, uklanjanje živice.

2. Javne prometne površine obuhvaćene programom održavanja na području Općine Kamanje su:

a) Trg i parkiralište ispred crkve Imena Marijinog u Kamanju

b) Parkiralište ispred mrtvačnice u Kamanju

c) Parkiralište ispred mrtvačnice u Reštovu

d) Nogostup uz LC u Kamanju

Radovi: metenje i pranje po potrebi, radovi prigodom dana općine i ostalih priredbi.

Općina Kamanje u 2019. godini sprovest će postupak angažiranja djelatnika preko Programa javnih radova u suradnji sa Hrvatskim zavodom za zapošljavanje i Vlastitim pogonom Općine Kamanje.

Financijska sredstva za materijal i dijelove za tekuće i investicijsko održavanje sredstava za rad, te za nabavu opreme potrebne za obavljanje poslova održavanja čistoće javnih površina planirana su u Proračunu Općine Kamanje za 2019. godinu, Program 1013: Održavanje komunalne infrastrukture;

· Tekući projekt T1013 04: Održavane javnih površina i groblja te objekata na groblju, Izvor financiranja: ostali prihodi za posebne namjene, konto 322: Rashodi za materijal i energiju u iznosu od 130.000,00 kuna i konto 323: Rashodi za usluge u iznosu od 80.000,00 kuna i

· Tekući projekt T1013 04: Održavane javnih površina i groblja te objekata na groblju, Izvor financiranja: Pomoći, konto 422: Postrojenja i oprema u iznosu od 40.000,00 kuna.
· Mijenja se članak 3. koji sada glasi:
Procjena troškova za djelatnosti navedene u ovom Programu iznosi ukupno 465.000,00 kuna, a rekapitulacija radova s procjenom troškova je slijedeća:

	Redni broj
	Opis poslova
	Procjena troškova (kuna)

	1.
	Održavanje javne rasvjete
	155.000,00

	2.
	Održavanje nerazvrstanih cesta
	250.000,00

	3.
	Održavanje javnih površina i čistoće javnih površina
	250.000,00

	4.
	Održavanje javnih površina u zimskim uvjetima te ostali poslovi održavanja komunalne infrastrukture.
	10.000,00

	
	UKUPNO:
	665.000,00


Procjena troškova za djelatnosti navedene u ovom Programu iznose ukupno 665.000,00 kuna, a izvori financiranja su slijedeći:

· Komunalni doprinos i naknada





210.000,00 kn

· Prihod od nefinancijske imovine (zakup imovine, prekomjerna 

uporaba ceste, naknada za legalizaciju nezakonito izgrađenog zemljišta
  60.000,00 kn

· Prihod po posebnim propisima (grobna naknada, 

šumski doprinos, mjesni samodoprinos, vodni doprinos)


  30.000,00 kn

· Pomoći od izvanproračunskih korisnika


          
             250.000,00 kn

· Drugih prihoda Proračuna




                          115.000,00 kn

          UKUPNO:        665.000,00 kn

Članak 4.

U ostalom dijelu Program održavanja komunalne infrastrukture za 2019. godinu

ostaje neizmijenjen.

Članak 5.


Ovaj Program stupa na snagu osmog dana od dana objave u „Glasniku Općine Kamanje“, a primjenjuje se od 01.01.2019. godine

c) I. Izmjene i dopune Programa javnih potreba u sportu Općine Kamanje za 2019. godinu
Daje se na raspravu ova točka dnevnog reda. Načelnik je kazao kako izmjene koje se odnose na povećanje donacija u sportu. Rasprave nije bilo. Prelazi se na glasovanje. Utvrđuje se da je ova točka dnevnog reda usvojena jednoglasno.
Utvrđuje se da su donesene sljedeće I. Izmjene i dopune Programa javnih potreba u sportu Općine Kamanje za 2019. godinu

Članak 1.
U Programu javnih potreba u sportu Općine Kamanje za 2019. godinu („Glasnik Općine Kamanje“ br. 07/18)

- mijenja se članak 3. koji sada glasi:

Financijska sredstva za ostvarivanje javnih potreba iz članka 2. ovog Programa osiguravaju se u proračunu Općine Kamanje za 2019. godinu u iznosu od 78.000,00 kuna.

 PROGRAM P1008: RAZVOJ SPORTA I REKREACIJE, 

 FUNKCIJA 081: Službe rekreacije i sporta, 

 AKTIVNOST A1008 01: Donacije sportskim društvima  

 KONTO 381: Tekuće donacije: 78.000,00 kuna

IZVOR FINANCIRANJA: 11, Opći prihodi i primici

Članak 2.
Ove Izmjene i dopune Programa javnih potreba u sportu za 2019. godinu stupaju na snagu osam dana nakon objave u „Glasniku Općine Kamanje“.

d) I. Izmjene i dopune Programa javnih potreba u vatrogastvu za 2019. godinu

Daje se na raspravu ova točka dnevnog reda. Načelnik je kazao kako izmjene koje se odnose na smanjenje kapitalnih ulaganja za vatrogastvo. Rasprave nije bilo. Prelazi se na glasovanje. Utvrđuje se da je ova točka dnevnog reda usvojena jednoglasno.
Utvrđuje se da su donesene sljedeće I. Izmjene i dopune 

Programa javnih potreba u vatrogastvu za 2019. godinu
Članak 1.

U Programu javnih potreba u vatrogastvu („Glasnik Općine Kamanje“ br. 07/18):

· Mijenja se članak 1. točka 4. koji sada glasi:

IV. SREDSTVA ZA REALIZACIJU PROGRAMA U 2019. GODINI

Za potrebe provođenja programskih zadataka u 2019. godini, u Proračunu općine Kamanje planiraju se sredstva u ukupnom iznosu od 167.000,00 kuna, Program P1011: Organiziranje i provođenje zaštite i spašavanja, Aktivnost A1011 01: Protupožarna i civilna zaštita a prema programskim zadacima sredstva su raspoređenja za sljedeće namjene:

	Programski zadatak
	Izvor financiranja
	Iznos planiranih rashoda

	1. Izrada izmjena i dopuna Plana zaštite od požara, izrada energetskog certifikata
	Opći prihodi i primici
	20.000,00

	2. Redovita djelatnost VZO Kamanje

a) Troškovi redovite djelatnosti
	Opći prihodi i primici
	105.000,00

	b) 
	
	

	3. Financiranje programskih djelatnosti HGSS Stanice Karlovac

a) Troškovi HGSS Stanice Karlovac
	Pomoći
	2.000,00

	4. Kapitalna ulaganja

a) Nabava opreme
	Pomoći
	40.000,00



       UKUPNO:           167.000,00
Dodjela sredstava korisnicima po ovom Programu vršit će se sukladno Odluci o izvršavanju proračuna Općine Kamanje za 2019.godinu, odnosno doznačivat će se Vatrogasnoj zajednici mjesečno.

Sredstva za troškove HGSS Stanice Karlovac u ukupnom iznosu od 2.000,00 kuna isplatit će se temeljem zaključka Općinskog načelnika.

Sredstva za kapitalna ulaganja u ukupnom iznosu od 40.000,00 kuna isplaćivat će se u skladu sa proračunskim mogućnostima ovisno o pritjecanju proračunskih sredstava u Proračun općine Kamanje u 2019. godini na temelju zaključka Općinskog načelnik.

Ukoliko se proračunski prihodi u 2019. godini neće ostvariti u planiranim iznosima, planirani rashodi za potrebe vatrogastva uskladiti će se u odnosu na stvarno ostvarene prihode, postupkom uravnoteženja proračuna, a putem izmjena i dopuna proračuna općine Kamanje za 2019. godinu.

Ukupna sredstva za financiranje javnih potreba u vatrogastvu, koja će se isplatiti u 2019. godini, ne mogu biti veća od ukupno planiranih sredstava u Proračunu općine Kamanje za 2019. godinu, niti manja od zakonske obveze propisane člankom 45. stavak 1. točka 1. Zakona o vatrogastvu (NN 106/99, 117/01, 36/02, 96/03, 139/04, 174/04, 38/09, 80/10).

Ukoliko visina sredstava za financiranje javnih potreba u vatrogastvu, obračunata prema zakonskim propisima, bude viša od planiranih sredstava u proračunu, iznos planiranih sredstava uskladiti će se sa visinom sredstava prema zakonskoj obvezi putem izmjena i dopuna proračuna Općine Kamanje za 2019. godinu

Članak 2.

U ostalom dijelu Program javnih potreba u vatrogastvu za 2019. godinu ostaje neizmijenjen.

Članak 3.

Ove Izmjene i dopune Programa javnih potreba u vatrogastvu za 2019. godinu stupaju na snagu osam dana nakon objave u „Glasniku općine Kamanje“.

e) I. Izmjene i dopune Socijalnog programa Općine Kamanje za 2019. god.
Daje se na raspravu ova točka dnevnog reda. Načelnik je kazao kako izmjene koje se odnose na troškove  smanjenja / povećanja pomoći putem socijalnog programa. Rasprave nije bilo. Prelazi se na glasovanje. Utvrđuje se da je ova točka dnevnog reda usvojena jednoglasno.
Utvrđuje se da su donesene sljedeće I. Izmjene i dopune

Socijalnog programa Općine Kamanje za 2019. god.

Članak 1.

U Socijalnom programu Općine Kamanje („Glasnik Općine Kamanje“ broj 07/18):

· mijenja se članak 7. koji sada glasi:

                 1. Pomoć u ogrjevnom drvu





 3.000,00 kn

                 2. Novčana pomoć za opremanje novorođenčadi


 6.000,00 kn

  
     3. Sufinanciranje boravka djece u vrtiću i dadiljanja

           155.000,00 kn

                 4. Sufinanciranje predškole                                                                      7.000,00 kn  

     5. Troškovi prijevoza učenika Osnovne škole Kamanje

50.000,00 kn

     6. Sufinanciranje aktivnosti učenika OŠ Kamanje


10.000,00 kn

     7. Naknada za troškove stanovanja




  1.000,00 kn

     8. Sufinanciranje udžbenika i ostale školske opreme za učenike 

         Osnovne škole Kamanje





 20.000,00 kn

_____________________________________________________________________

                    UKUPNO:                                                                                         252.000,00 kn“ 

· mijenja se članak 8. stavak 5. koja sada glasi:

· PROGRAM P1010:      SOCIJALNA SKRB, Funkcija 104: Obitelj i djeca, AKTIVNOST A1010 01:    Pomoć u ogrjevnom drvu, Konto 372: Ostale naknade građanima i kućanstvima iz proračuna u iznosu od 3.000,00 kn

· PROGRAM P1010:      SOCIJALNA SKRB, Funkcija 104: Obitelj i djeca AKTIVNOST A1010 02:: Opremanje novorođenčadi, Konto 372: Ostale naknade građanima i kućanstvima iz proračuna u iznosu od 6.000,00 kn

· PROGRAM P1007:  OSNOVNOŠKOLSKO I SREDNJEŠKOLSKO OBRAZOVANJE, FUNKCIJA 09:  OBRAZOVANJE,   AKTIVNOST A1007 01:    Sufinanciranje prijevoza učenika, Konto 372: Ostale naknade građanima i kućanstvima iz proračuna u iznosu od 50.000,00 kn

· PROGRAM P1007:  OSNOVNOŠKOLSKO I SREDNJEŠKOLSKO OBRAZOVANJE, FUNKCIJA 09:  OBRAZOVANJE,   AKTIVNOST A1007 02:    Sufinanciranje aktivnosti učenika, Konto 372: Ostale naknade građanima i kućanstvima iz proračuna u iznosu od 10.000,00 kn

· PROGRAM P1006:  PREDŠKOLSKI ODGOJ, FUNKCIJA 091: PREDŠKOLSKO OBRAZOVANJE, AKTIVNOST A1006 01:    Sufinanciranje boravka djece u vrtiću i dadiljanja, Konto 372: Ostale naknade građanima i kućanstvima iz proračuna u iznosu od 155.000,00 kn

· PROGRAM P1006:  PREDŠKOLSKI ODGOJ, FUNKCIJA 091: PREDŠKOLSKO OBRAZOVANJE, AKTIVNOST A1006 02:    Sufinanciranje predškole, Konto 372: Ostale naknade građanima i kućanstvima iz proračuna u iznosu od 7.000,00 kn

· PROGRAM P1010: SOCIJALNA SKRB, Funkcija 104: Obitelj i djeca, AKTIVNOST A1010 04:   Naknada za troškove stanovanja Konto 372: Ostale naknade građanima i kućanstvima iz proračuna u iznosu od 1.000,00 kn

· PROGRAM P1007:  OSNOVNOŠKOLSKO I SREDNJEŠKOLSKO OBRAZOVANJE, FUNKCIJA 09:  OBRAZOVANJE,   AKTIVNOST A1007 03:    Sufinanciranje udžbenika i ostale školske opreme za učenike Osnovne škole Kamanje, Konto 372: Ostale naknade građanima i kućanstvima iz proračuna u iznosu od 20.000,00 kn

Članak 2.

            Izmjene i dopune Socijalnog programa općine Kamanje za 2019. godinu stupaju na snagu osam dana nakon objave u «Glasniku Općine Kamanje».

Ad4) Odluka o kratkoročnom zaduženju Općine Kamanje u 2019. godini

Daje se na raspravu ova točka dnevnog reda. Načelnik je kazao kako se Odluka o kratkoročnom zaduženju odnosi na premošćivanje jaza nastalog zbog različite dinamike priljeva sredstava i dospijeća obaveza nastalih na projektu mjera 7.2.2. Dogradnja vatrogasnog doma za potrebe dječjeg vrtića. Povrat kredita osigurat će se iz ukupno odobrenih sredstava projekta EU, a koja će Općini Kamanje biti doznačena tijekom i nakon realizacije projekta i prihvaćanja završnog izvješća o projektu. Rasprave nije bilo. Prelazi se na glasovanje. Utvrđuje se da je ova točka dnevnog reda usvojena jednoglasno
Utvrđuje se da je donesena slijedeća Odluka o kratkoročnom zaduženju 

Općine Kamanje u 2019. godini

Članak 1.


Odlukom o kratkoročnom zaduženju Općine Kamanje u 2019. godini (u daljnjem tekstu: Odluka) odobrava se kratkoročno zaduživanje Općine Kamanje, uzimanjem kratkoročnog kredita kod Privredne banke d.o.o. Zagreb, u iznosu do 1.500.000,00 kuna.

Članak 2.


Općina Kamanje zadužit će se sukladno uvjetima Privredne banke Zagreb d.d.

Članak 3.


Kratkoročni kredit će se koristiti za premošćivanja jaza nastalog zbog različite dinamike priljeva sredstava i dospijeća obaveza.
Članak 4.


Povrat kredita osigurat će se iz ukupno odobrenih sredstava projekta iz članka 3. ove Odluke, a koja će Općini Kamanje biti doznačena tijekom i nakon realizacije projekta i prihvaćanja završnog izvješća o projektu. 
Članak 5.


Ovlašćuje se općinski načelnik Općine Kamanje za zaključivanje Ugovora o kratkoročnom kreditu. 

Članak 6. 


Ova Odluka stupa na snagu danom donošenja.

Ad5) Odluka o vrijednosti boda za obračun komunalne naknade

Gđa. Matešić Štajcer dala je obrazloženje kazala je kako je Odluku o određivanju vrijednosti obračunske jedinice - boda koja je i danas na snazi donijelo je Općinsko vijeće Općine Kamanje na sjednici održanoj dana 21.12.2017. godine, a primjenjuje se od 01. siječnja 2018. godine. Tom je Odukom u članku 1. propisano da se njome određuje vrijednost obračunske jedinice - boda (B) za utvrđivanje komunalne naknade u 2018. godini i nadalje na području Općine Kamanje u visini od 0,11 kuna. Dana 04. kolovoza 2018. godine stupio je na snagu novi Zakon o komunalnom gospodarstvu („Narodne novine“ broj 68/18), kojim je u odredbi stavka 1. članka 98. propisano da predstavničko tijelo jedinice lokalne samouprave do kraja studenoga tekuće godine donosi odluku kojom određuje vrijednost boda komunalne naknade (B) koja se primjenjuje od 1. siječnja iduće godine. Člankom 129. Zakona o komunalnom gospodarstvu propisano je da odluka o vrijednosti boda komunalne naknade (B) donesena do stupanja na snagu novoga Zakona važi do isteka kalendarske godine za koju je donesena, te da će jedinice lokalne samouprave donijeti odluku o vrijednosti boda komunalne naknade (B) najkasnije 30 dana prije dana isteka kalendarske godine za koju je donesena odluka. Nakon isteka kalendarske godine za koju je donesena odluka, rješenje o komunalnoj naknadi moći će se donijeti samo u skladu s odlukom o vrijednosti boda komunalne naknade donesene na temelju novog Zakona o komunalnom gospodarstvu. 
Daje se na raspravu ova točka dnevnog reda.  Rasprave nije bilo. Prelazi se na glasovanje. Utvrđuje se da je ova točka dnevnog reda usvojena jednoglasno

Utvrđuje se da je donesena slijedeća Odluka o 

vrijednosti boda za obračun komunalne naknade
Članak 1.
Utvrđuje se vrijednost boda za izračun komunalne naknade u iznosu 0,11 kn/m²
Članka 2.

Stupanjem na snagu ove Odluke stavlja se izvan snage Odluka o vrijednosti boda za određenje visine komunalne naknade („Glasnik Općine Kamanje „ br. 05/17).
Članak 3.
Ova Odluka stupa na snagu osmog dana od dana objave u „Glasniku Općine Kamanje“.

Ad6) Odluka o grobljima na području Općine Kamanje 
Daje se na raspravu ova točka dnevnog reda. Načelnik je predložio da Odluka o grobljima na području Općine Kamanje bude prvo čitanje. Kako bi se o toj točci moglo raspravljati treba proučiti i pročitati cijelu Odluku i sukladno tome donesemo zajedničku Odluku.

Gđa. Matešić Štajcer predlaže ako bi se prijedlozi mogli na slijedećem vijeću raspraviti i donesla bi se odluka i sukladno tome i sama Odluka bi se primjenjivala od 01.01.2020. godine.

Općinsko vijeće donijelo je zaključak da se ova točka doradi i stavi na drugo čitanje.
Ad7) Odluka o visini grobnih naknada na području Općine Kamanje

Daje se na raspravu ova točka dnevnog reda. Načelnik je predložio da Odluka o visini grobnih naknada na području Općine Kamanje bude  također prvo čitanje.

Gosp. Maršić Željko razmotrio je samu Odluku o visini grobnih naknada na području Općine Kamanje i traži pojašnjenje npr. obitelj Šegina koja se doneslila u Kamanje kako da se na njih tretira sama Odluka o grobljima i visina naknade.

Gđa. Matešić Štajcer dala je obrazloženje, prvo treba obitelji Šegina poslati dopis da se očituju dali budu našli korisnici groblja i pripadaju kojem drugom groblju, nakon toga oni kao novi korisnici Kamanja, njima primada novo grobmo mjesto i jedini trošak koji imaju je godišnja naknada za održavanje groblja. Slučaj je obitelji Car također koji su novi korisnici i temeljem izjave koju su potpisali njima pripada također novo grobno mjesto i godišnje plaćaju grobnu naknadu. Prijedlog je da se pitanje samodoprinosa za mrtvačnicu riješi, dali i dalje da se to naplaćuje ili da se to više ne primjenjuje.

Načelnik sugerira, svaki novi mještanin koji je ja području Općine Kamanje tretira se kao i ostali mještani, svaki tko ima prebivalište u Općini Kamanje ima pravo na novo grobno mjesto ako nije nasljednik već kojeg grobnog mjesta. Prijedlog je da se neko novo rješenje donese.   

Također načelnik je također kazao uz večinu upita od mještana Općine Kamanje, korisnici bi si unaprijed htjeli rezervirati grobno mjesto.

Općinsko vijeće donijelo je Zaključak da se ova točka doradi i stavi na drugo čitanje.
Ad8) Odluka o donošenju Plana djelovanja u području prirodnih nepogoda za Općinu Kamanje za 2020. godinu

Zakonom o ublažavanju i uklanjanju posljedica prirodnih nepogoda (“Narodne novine” broj 16/19, dalje: Zakon) utvrđena je obveza da predstavničko tijelo lokalne i područne (regionalne) samouprave do 30. studenog tekuće godine donosi plan djelovanja za slijedeću kalendarsku godinu radi određivanja mjera i postupanja djelomične sanacije štete od prirodnih nepogoda. Plan djelovanja u području prirodnih nepogoda za Općinu Kamanje za 2020. godinu prilaže se zapisniku. 
Daje se na raspravu ova točka dnevnog reda. Rasprave nije bilo. Prelazi se na glasovanje. Utvrđuje se da je ova točka dnevnog reda usvojena jednoglasno.
Utvrđuje se da je donesena Odluka o

donošenju Plana djelovanja u području prirodnih

nepogoda za Općinu Kamanje za 2020. godinu

Članak 1.

Donosi se Plan djelovanja u području prirodnih nepogoda Općine Kamanje za 2020. godinu.

Članka 2.

Plan djelovanja u području prirodnih nepogoda za Općinu Kamanje za 2020. godinu sastavni je dio ove Odluke.

Članak 3.

Ova Odluka stupa na snagu osmog dana od dana objave u „Glasniku Općine Kamanje“.

Ad9) Javni poziv za isticanje kandidatura za izbor članova i zamjenika članova Savjeta mladih Općine Kamanje
Daje se na raspravu ova točka dnevnog reda. Rasprave nije bilo. Prelazi se na glasovanje. Utvrđuje se da je ova točka dnevnog reda usvojena jednoglasno.

Utvrđuje se da je donesen Javni poziv za isticanje

kandidatura za izbor članova i zamjenika

članova Savjeta mladih Općine Kamanje
I.


Pokreće se postupak izbora članova i zamjenika članova Savjeta mladih Općine Kamanje (u daljenjem tekstu: Savjet). Savjet je savjetodavno tijelo Općine Kamanje koje promiče i zagovara prava, potrebe i interese mladih na području Općine Kamanje.

U okviru svog djelokruga Savjet:

1. raspravlja o pitanjima značajnim za rad Savjeta mladih te o pitanjima iz djelokruga Općinskog vijeća koja su od interesa za mlade 

2. u suradnji s predsjednikom Općinskog vijeća inicira u Općinskom vijeću donošenje odluka od značaja za mlade, donošenje programa i drugih akata od značaja za unapređivanje položaja mladih 

3. predlaže Općinskom vijeću raspravu o pojedinim pitanjima od značenja za unapređivanje položaja mladih te način rješavanja navedenih pitanja 

4. putem svojih predstavnika sudjeluje u radu Općinskog vijeća prilikom donošenja odluka, mjera, programa i drugih akata od osobitog značenja za unapređivanje položaja mladih davanjem mišljenja, prijedloga i preporuka o pitanjima i temama od interesa za mlade 

5. sudjeluje u izradi, provedbi i praćenju provedbe lokalnih programa za mlade, daje pisana očitovanja i prijedloge nadležnim tijelima o potrebama i problemima mladih, a po potrebi predlaže i donošenje programa za otklanjanje nastalih problema i poboljšanje položaja mladih 

6. potiče informiranje mladih o svim pitanjima značajnim za unapređivanje položaja mladih, međusobnu suradnju mladih u Republici Hrvatskoj te suradnju i razmjenu iskustava s organizacijama civilnog društva i odgovarajućim tijelima drugih zemalja 

7. predlaže i daje na odobravanje Općinskom vijeću program rada popraćen financijskim planom radi ostvarivanja programa rada Savjeta 

8. po potrebi poziva predstavnike tijela Općine na sjednice Savjeta mladih 

9. potiče razvoj financijskog okvira provedbe politike za mlade i podrške razvoju organizacija mladih i za mlade te sudjeluje u programiranju prioriteta natječaja i određivanja kriterija financiranja organizacija mladih i za mlade 

10. obavlja i druge savjetodavne poslove od interesa za mlade. 

II.


Javni poziv za isticanje kandidatura objavit će se na web stranici Općine Kamanje www.kamanje.hr  

III.


Savjet ima 5 članova, uključujući predsjednika i zamjenika predsjednika. 


Za člana Savjeta i zamjenika člana može se kandidirati i biti birana osoba s prebivalištem ili boravištem na području Općine Kamanje koja u trenutku podnošenja kandidature ima od navršenih 15 do navršenih 30 godina života.


Član Savjeta i njegov zamjenik ne mogu istovremeno biti vijećnici Općinskog vijeća Općine Kamanje.


Članove Savjeta i njihove zamjenike bira Općinsko vijeće na vrijeme od 3 godine.

IV.


Kandidature za članove Savjeta i njihove zamjenike mogu predložiti, pod uvjetom da imaju sjedište na području Općine Kamanje, udruge koje rade s mladima i za mlade, pomladci političkih stranaka, sindikalne ili strukovne organizacije i neformalne skupine mladih od najmanje 20 mladih.


Ovlašteni predlagatelji kandidatura iz prethodnog stavka dužni su prilikom isticanja kandidatura za članove Savjeta predložiti i zamjenika za svakog kandidata za člana Savjeta.

V.


Pisane i obrazložene kandidature za članove Savjeta i njihove zamjenike podnose se u roku 15 dana od dana objave javnog poziva, u pisanom obliku i obvezno sadrže:

1. naziv i sjedište ovlaštenog predlagatelja te potpis ovlaštenog predstavnika predlagatelja,

2. podatke o kandidatu i zamjeniku (ime i prezime, datum i godina rođenja, OIB, prebivalište ili boravište, status - učenik, student, zaposlenik, e-adresa),

3. vlastoručno potpisanu izjavu kandidata i zamjenika o prihvaćanju kandidature (obrazac objavljen na www.kamanje.hr ),

4. obrazloženje prijedloga.


Nepravovremene i nepotpune kandidature neće se razmatrati.


Kandidature se podnose na obrascu objavljenom na web stranici Općine Kamanje www.kamanje.hr 


Predlagatelj je dužan uz kandidaturu dostaviti dokumentaciju iz koje je vidljivo da kandidat ispunjava uvjete iz točke III. ovog poziva (presliku važeće osobne iskaznice ili putovnice ili uvjerenje o prebivalištu ili boravištu kandidata), te dokumentaciju iz koje je vidljivo da predlagatelj ispunjava uvjete iz točke IV. ovog poziva (izvadak iz odgovarajućeg registra).


Uz kandidaturu neformalne skupine mladih mora se priložiti popis najmanje 20 mladih koji ističu kandidaturu, sa sljedećim podacima: ime i prezime, datum i godina rođenja, adresu, OIB i potpis.

VI.

Kandidature za članove Savjeta i njihove zamjenike dostavljaju se na adresu: 

Općina Kamanje,

Kamanje 106, 47282 Kamanje

s naznakom: „Kandidatura za izbor članova i 

zamjenika članova Savjeta mladih Općine Kamanje“.

Sve dodatne informacije mogu se dobiti na tel. 642 288 ili osobno na navedenoj adresi.

VII.


Odbor za izbor i imenovanja obavit će provjeru formalnih uvjeta prijavljenih kandidata te sastaviti Izvješće o provjeri formalnih uvjeta i utvrditi Popis važećih kandidatura.


Izvješće i Popis iz prethodnog stavka dostavit će se Općinskom vijeću i objaviti na web stranici Općine Kamanje.


Popis važećih kandidatura pravi se prema abecedom redu kandidata i sadrži redni broj, ime i prezime kandidata, naznaku predlagatelja, ime i prezime njegovog zamjenika.


Općinsko vijeće na prvoj sjednici nakon objave Popisa važećih kandidatura raspravit će o Izvješću o provjeri formalnih uvjeta i s Popisa važećih kandidatura za članove i zamjenike članova Savjeta, tajnim glasovanjem izabrati članove i zamjenike članova Savjeta.


Rezultati izbora za članove i zamjenike članova Savjeta objavit će se na web stranici Općine Kamanje www.kamanje.hr .


Općinsko vijeće Općine Kamanje pokreće postupak izbora članova i zamjenika članova Savjeta mladih Općine Kamanje koji se osniva u cilju sudjelovanja mladih u odlučivanju o upravljanju javnim poslovima od interesa i značaja za mlade, aktivnog uključivanja mladih u javni život, te informiranja i savjetovanja mladih Općine Kamanje.
Sjednica je zaključena u 19:40 sati. 
Predsjednik Općinskog vijeća i načelnik zahvaljuju se prisutnima na dobrom i zaključuje sjednicu.
Zapisničar:                                                                                        Predsjednik Općinskog vijeća:

Anita Matešić Štajcer                                                                                    Ivan Lukunić[image: image3.png]





